પ્રાપ્ત માહિતી અનુસાર ધોરણ-૯થી ૧૨માં સેમેસ્ટર સિસ્ટમ રદ થયા બાદ પુસ્તકોને લઈને અનેક પ્રશ્નો ઉભા થઈ રહ્યા હતા. જે અંગે પાઠ્યપુસ્તક મંડળ દ્વારા પણ સ્પષ્ટતા કરવામાં આવી હતી. પાઠ્યપુસ્તક મંડળના જણાવ્યા પ્રમાણે સેમેસ્ટર સિસ્ટમ હેઠળ તૈયાર કરાયેલા પુસ્તકોમાં કોઈ જ ફેરફાર કરવામાં આવશે નહીં. જે પુસ્તકો વિદ્યાર્થીઓ પાસે છે તે જ પુસ્તકોના આધારે અભ્યાસ કરાવવામાં આવશે. માત્ર સેમેસ્ટર-૧ના પુસ્તકો હશે તે ભાગ-૧ તરીકે અને સેમેસ્ટર-૨ના પુસ્તકો હશે તે ભાગ-૨ તરીકે ઓળખાશે.